PARANTUMISKOULU Mitä usko on? 3/3
Hei. Tervetuloa seuraamaan Parantumiskoulu -ohjelmaa, jossa -
olemme jo useammassa jaksossa käsitelleet sitä, mitä usko on.
Niissä kertomuksissa joissa Jeesus parantaa sairaita -
Jeesus sanoo ihmisille usein: "Uskosi on sinut pelastanut", -
"Tapahtukoon kuten uskot", "Kaikki on mahdollista sille, joka uskoo".
Jumalan sanan mukaan Jeesus painottaa uskon merkitystä -
erittäin usein silloin, kun on kyse paranemisesta.
Jatkan käymällä läpi kertomuksia, joissa Jeesus -
tuo esille ihmisten uskon ja sen, miksi juuri he saivat kokea ihmeen.
Sitä ennen luen hyvin tunnetun, uskoon liittyvän Raamatun kohdan.
Eli Hepr. 11:1 kuuluu näin: -
"Mutta usko on luja luottamus siihen, mitä toivotaan, -
ojentautuminen sen mukaan, mikä ei näy."
Usko on siis ennenkaikkea vahvaa luottamusta, -
sekä varmuutta asiasta, joka ei ole silmin nähtävissä.
Kirjataan ylös tämän päivän aiheemme, eli: -
MITÄ USKO ON?
Tähän kysymykseen ei voi vain yhdellä lauseella vastata, mutta -
tutkimalla Raamatun kertomuksia uskon olemus selviää hyvin.
On tärkeätä pitää mielessä, että usko syntyy kuulemisesta.
Room. 10:17 sanoo: "Usko tulee siis kuulemisesta, -
mutta kuuleminen Kristuksen sanan kautta."
Joka kuulee, mitä Kristus Jumalan sanan kautta hänelle puhuu, -
hänessä syntyy myös usko. Meidän ei siis tule lukea Raamattua -
kuin se olisi pelkkä tietolähde tai tutustuaksemme vain historiaan...
Luemme Raamattua, jotta Jumalan sana synnyttäisi uskon myös meissä.
Katsotaan kertomusta, jossa Jeesus tuo jälleen esiin uskon tärkeyden.
Mark. 10:46-52 kuuluu näin: "Ja he tulivat Jerikoon.
Ja kun hän vaelsi Jerikosta opetuslastensa ja -
suuren väkijoukon seuraamana, istui sokea kerjäläinen, -
Bartimeus, Timoteuksen poika, tien vieressä. Ja kun hän kuuli, -
että se oli Jeesus Nasaretilainen, rupesi hän huutamaan ja sanomaan:-
'Jeesus, Daavidin poika, armahda minua'. Ja monet nuhtelivat häntä -
saadakseen hänet vaikenemaan. Mutta hän huusi vielä enemmän: -
'Daavidin poika, armahda minua'... Jeesus seisahtui ja sanoi: -
'Kutsukaa hänet tänne'. Ja he kutsuivat sokean, sanoen hänelle: -
"Ole turvallisella mielellä, nouse; hän kutsuu sinua".
Niin hän heitti vaippansa päältään, ... ja tuli Jeesuksen tykö.
Ja Jeesus puhutteli häntä sanoen: 'Mitä tahdot, että minä ... Tekisin?'
Niin sokea sanoi hänelle: "Rabbuuni, että saisin näköni jälleen".
Niin Jeesus sanoi hänelle: 'Mene, sinun uskosi on sinut pelastanut'.
Ja kohta hän sai näkönsä ja seurasi häntä tiellä."
Jos olet sairas, -
kannattaa sinun syventyä tähän Raamatun kohtaan ihan erityisesti.
Jokainen Raamatun kertomus on esimerkkinä, jotta voimme käyttää -
samoja periaatteita ja nähdä samoja tuloksia. Eli jos olet sairas, -
koskee tämä sana myös sinua.
Mark. 10:46 kertoo Jeesuksen ja opetuslasten tulosta Jerikoon ja -
myös heidän poistumisestaan sieltä. Raamatun jokainen lause on tärkeä.
Jakeen alussa hän tulee Jerikoon ja jakeen lopussa poistuu sieltä.
Tulon ja lähdön välisestä ajasta eikä oleskelun syystä tiedetä, -
mutta jotakin siellä kertomuksesta päätellen tapahtui.
Jerikosta lähtiessä, istuu sokea Bartimeus tien laidassa kerjuulla.
Kuullessaan Jeesuksen kävelevän siitä ohi, alkoi hän huutamaan: -
"Jeesus, Daavidin poika, armahda minua". Ihmisen puhe kertoo aina -
siitä, mitä hän on kuullut tai kuten tässä - mihin hän uskoo.
Hän huutaa, jotta Jeesus, Daavidin poika - armahtaisi häntä.
Miksi hän huutaa? Siksi, että -
hän on kuullut... Joku on kertonut, että Jeesus armahtaa ja parantaa.
Eli hän yhdistää armonannon ja paranemisen toisiinsa.
Niin meidänkin tulee tehdä.
Voimme armahduksen sijaan puhua Jumalan myötätunnosta.
Hän haluaa parantaa, koska rakastaa meitä.
Tässä hän huutaa pyytäen Jeesusta armahtamaan häntä.
Nähtävästi hän suorastaan kiljuu, ja siksi hänet yritetään vaientaa.
Tämä kuvaa yhtä uskon ominaisuutta eli sitä, että -
uskoaan tulee ilmaista ja olla siinä peräänantamaton.
Olet nähnyt Jumala sanasta, mitä Hän haluaa elämässäsi tehdä, ja -
olet järkähtämättömästi päättänyt pitää siitä kiinni.
Sokean huutaminen kuvaa sitä, kun hän peräänantamattomasti -
huutaa: "Daavidin poika, armahda minua".
Vaikka hänet yritetään vaientaa, hän ei aio antaa periksi, -
sillä hän tietää Jeesuksen armon parantavan hänet.
Voit päättää haluavasi parantua ja saada, mitä Jumala haluaa antaa.
Moni voi ihmetellä, voiko sitä ihan noin peräänantamaton ollakaan...
Sokea Bartimeus oli - ja myös uskon tulee olla peräänantamatonta!
Kirjoitan tämänkin muistiin.
PERÄÄNANTAMATTOMUUS
Eli peräänantamattomuus siinä mielessä, että en anna periksi!
Tartun Jumalan ihmeeseen ja siihen, mitä Jumala on minulle valmistanut.
En luovuta milloinkaan, olipa tielläni mitä esteitä hyvänsä!
En luovuta, sillä tiedän, että Jumala on hyvä -
ja Hän haluaa sekä armahtaa minua että parantaa minut!
Tämän vakaumuksen pitäisi tavoittaa sinunkin sydämesi.
Jeesus seisahtui. Entä eikö hän ollut kuullut huutoa jo aiemmin?
Olen melko varma siitä, että Jeesus oli kyllä kuulllut.
Mutta ydin onkin siinä, että uskon ei pidäkään olla pinnallista -
eikä välinpitämätöntä, vaan täysin peräänanatamatonta!
Jeesus antaa ihmisten aina itse toimia uskossa ja uskonsa mukaan.
Hän ei tule heti maanittelemaan kysyen: "Kuinka voin auttaa?"
Se ei tarkoita sitä, ettemmekö voisi auttaa toisiamme, mutta -
hän haluaa uskovan ihmisen toimivan itse, eli usko saa sinut toimimaan!
Jeesus seisahtuu ja sanoo: "Kutsukaa hänet tänne".
Joku voi sanoa Jeesuksen olleen epäkohtelias. Maassa istuva, -
sokea mies - ja silti Jeesus sanoo, että "Kutsukaa hänet tänne".
Eikö Jeesus itse voinut mennä sokean luo?
Kun sinulla on usko, olet valmis liikkumaan kohti omaa ihmettäsi -
ottamalla itse askeleet kohti sitä, mitä Jumala on sinulle tarjoamassa.
Kutsua ei sokealle Bartimeukselle tarvitse kahta kertaa esittää: -
"Ole turvallisella mielellä, nouse; hän kutsuu sinua".
Ajattele sokean ihmisen istuvan tien vieressä ehkä kerjäämässä.
Olisiko hänen helppoa tulla luokseni, jos olisin etäämpänä?
Jonkun piti varmaan auttaa tätä sokeaa pääsemään Jeesuksen luo.
Tai hän selvisi jotenkin itse hapuillen kohti Jeesuksen ääntä.
Tässäkin tuli näyttää oma-aloitteisuutta.
Lisäksi kannattaa kiinnittää huomio mielenkiintoiseen yksityiskohtaan.
Eli "Niin hän heitti vaippansa päältään..."
Hän ei tehnyt sitä siksi, että hänellä olisi ollut liian kuuma.
Tänäänkin kerjäläisten ulkonäkö paljastaa usein heidän tilanteensa.
Tuohon aikaan vaatteista pitikin nähdä, että ollaan kerjäämässä.
Joten hän heitti "kerjuu"-vaippansa päältään ja päätti luopua siitä.
Tunnetusti sokea heitti vaippansa pois ja päätti muuttaa tilanteensa.
Hänen tullessaan Jeesuksen luo, Jeesus esittää kysymyksen.
Sokea huutaa monia kertoja: "Daavidin poika, armahda minua".
Jeesuksen luo päästyään, Jeesus kysyy häneltä: -
"Mitä haluat, että minä sinulle tekisin?" Hän oli sokea, ja -
tottakai Jeesus näki sen jo siitä, kun häntä piti ehkä taluttaa...
Tämä on tärkeä kysymys: Mitä sinä haluat Jumalan tekevän sinulle?
Kerran eräässä kokouksessa rukoilin sairaiden puolesta.
Silloin eräs pyörätuolissa istuva henkilö pyysi minulta esirukousta.
Kun kysyin minkä puolesta rukoilla, hän sanoi: "vilustumisen puolesta"
Hän halusi parantua vilustumisesta, ja sitä me rukoilimme yhdessä.
Jumala koskettikin häntä, joten hänen tilansa koheni ja hän parani.
Kysymys kuuluu: Mitä sinä haluat, että Jumala tekisi sinulle?
Tämä on erittäin tärkeä kysymys! Ihmisen tulee kaivata ja tahtoa.
Jumala antoi jo luomisessa ihmiselle vapaan tahdon.
Sait Jumalalta oikeuden tahtoa jotakin, tai kieltäytyä jostakin.
Vaikka kieltäytyminen olisi väärä valinta, sinulla on siihen oikeus.
Sokea Bartimeus ilmaisee tahtonsa: "...että saisin näköni jälleen".
- Sitä odotan ja siksi huudan... -
Toisaalta Jumalan armo ja myötätunto on niin suurta, että -
Hän olisi pyydettäessä parantanut minkä tahansa muunkin vaivan.
Hän vastaa: "Rabbuuni, että saisin näköni jälleen".
Hän oli joskus nähnyt, mutta ehkä sairaus oli vienyt näkökyvyn, -
jonka hän halusi nyt takaisin. Jeesus sanoo hänelle: -
"Mene, sinun uskosi on sinut pelastanut".
Millainen vastaus tämä onkaan miehen käytökseen.
Jeesus ei sano "Paranet, koska minä teen sinulle ihmeen", vaan -
"Mene, sinun uskosi on sinut pelastanut". Kirjoitan tämän ylös.
USKOSI ON SINUT PELASTANUT!
Näemme miten mies parani sokeudesta, koska hän uskoi.
Voimmeko todeta näin varmasti? Kyllä, sillä näin Jeesus sanoi!
Eri käännökset puhuvat joko parantamisesta tai pelastamisesta.
"Ja kohta hän sai näkönsä ja seurasi häntä tiellä."
Eli Jeesus painottaa ja pitää paranemisessa tärkeänä juuri uskoa.
Olen jo maininnut, että usko tulee Jumalan sanan kuulemisesta.
Sen sijaan että sanoisimme ettemme usko eikä asiaa voi muuttaa, -
sanokaamme "saan uskon kuullessani ja tutkiessani Jumalan sanaa".
Tästä jatkankin asian tarkastelua toisesta näkökulmasta.
Saatuamme uskon Jumala haluaa aina, että uskomme voisi kasvaa.
Room. 12:3 sanoo näin: -
"Sillä sen armon kautta, mikä minulle on annettu, -
minä sanon teille jokaiselle, -
ettei tule ajatella itsestänsä enempää, kuin ajatella sopii, -
vaan ajatella kohtuullisesti, sen uskonmäärän mukaan, -
minkä Jumala on kullekin suonut."
Eli Jumalan sanan kuuleminen synnyttää sinussa uskon. Mutta -
tämän mukaan Jumala on jakanut kullekin tietyn uskonmäärän.
Kirjaan jälleen ylös.
SINULLA ON TIETTY USKONMÄÄRÄ
Mitä tämä tarkoittaa? Sitä, että Jumala on tavallaan antanut -
sinulle "pohjamateriaalia", jota Hän alkaa sinussa työstämään.
Mietitään erästä vertauskuvaa.
Laita rinnakkain seisomaan joku oikein lihaksikas bodarimies ja -
noin 4-5 -vuotias poika, joka ei ole kuntosalia nähnytkään...
Katso heitä ja kysy, kummalla on määrällisesti enemmän lihaksia?
Moni veikkaisi, että kuntosalilla käyneellä bodarilla tietysti!
Mutta rehellisesti sanoen, heillä on lihaksia tasan yhtä paljon.
Jos he ovat kunnossa ja terveitä, lihasten määrä on molemmilla sama.
Ero on siinä, että toisen lihaksia on harjoitettu - toisen taas ei.
Samoin on uskomme laita. Jumala on antanut meille uskonmäärän, -
eli uskon "aloituspakkauksen", joka kaipaa harjoitusta ja käyttämistä.
Tässä sanotaan, että Jumala on jakanut kullekin uskonmäärät.
Raamattua lukiessa on aina viisasta katsoa -
mikä on asiayhteys, ja kenelle kyseinen kohta on kirjoitettu.
Tässä sanotaan että uskonmäärä on jaettu kaikille, mutta kirje on -
kirjoitettu Jumalan roomalaiselle seurakunnalle, eli kristityille.
Eli uskonmäärä on jaettu vain kristityille, eikä ihan jokaiselle.
Jos olet antanut elämäsi Jumalalle ja Jeesukselle, -
olet saanut Jumalalta myös uskon "aloituspakkauksen".
Uskosi on ehkä vielä pieni, mutta aloitusmateriaali sinulla jo on.
Puhuttaessa uskosta sairaudesta paranemisen yhteydessä, -
monet ihmiset alkavat tuomita itseään ja vähätellä uskoaan.
He eivät ymmärrä, että voivat aloittaa uskonsa harjoittamisen -
käyttämällä uskoaan sen sijaan, että vain seuraisivat sivusta...
Käytä uskonmäärääsi ja harjoita sitä käytännössä!
Usko tulee siis kuulemisesta, ja sen jälkeen alamme kasvattaa sitä.
Kuinka uskoaan voi kasvattaa?
Katsotaan Raamatusta 2. Tess. 1:3, jossa sanotaan näin: -
"Me olemme velvolliset aina kiittämään Jumalaa teidän tähtenne, -
veljet, niinkuin oikein onkin, koska teidän uskonne runsasti kasvaa ja -
keskinäinen rakkautenne lisääntyy itsekussakin, kaikissa teissä."
Eli - "uskonne runsaasti kasvaa".
Uskon ominaisuuksista yksi on siis se, että se voi kasvaa.
Tästä Raamatunkohdasta voimme nähdä, että usko on mitattavissa.
Emme voi mitata sitä millään 10 pisteen asteikolla, mutta -
Raamatussa puhutaan heikosta, suuresta ja kasvavasta uskosta.
Eli uskon määrissä voi nähdä eroja.
Katsotaan yhtä esimerkkiä siitä, minkälaista voi heikko usko olla.
Vanhemmissa käännöksissä puhutaan myös voimattomasta uskosta.
Avataan kohta Matt. 14:25-31.
"Ja neljännellä yövartiolla Jeesus tuli heidän tykönsä kävellen järven päällä.
Kun opetuslapset näkivät hänen kävelevän järven päällä, -
peljästyivät he ja sanoivat: "Se on aave", ja huusivat pelosta.
Mutta Jeesus puhutteli heitä kohta ja sanoi: "Olkaa turvallisella mielellä, -
minä se olen; älkää peljätkö".
Pietari vastasi hänelle ja sanoi: "Jos se olet sinä, Herra, -
niin käske minun tulla tykösi vettä myöten".
Hän sanoi: "Tule". Ja Pietari astui ulos venheestä ja -
käveli vetten päällä mennäkseen Jeesuksen tykö.
Mutta nähdessään, kuinka tuuli, hän peljästyi ja rupesi vajoamaan -
ja huusi sanoen: "Herra, auta minua".
Niin Jeesus kohta ojensi kätensä, tarttui häneen ja sanoi hänelle: -
"Sinä vähäuskoinen, miksi epäilit?"
Sanan "vähäuskoinen" voi kääntää myös heikkouskoiseksi.
Tämä on kirjoitettu muistiin opiksi ja näyttämään, mitä heikko usko on.
Jeesus kävelee veden päällä, joten kyseessä on ilmiselvä ihme!
Joku on tietääkseni joskus tehnyt uskossa saman tosi hädässä oltuaan.
Tässä Jeesus tulee opetuslastensa luo veden päällä kävellen, joten -
tottakai he pelästyvät! Mutta heidän puheensa aaveesta on outo, -
ainakin minun mielestäni.
Kun Pietarille valkenee että kyseessä on Jeesus, -
esittää hän siinä tilanteessa itselleen haasteen.
Hän sanoo: "Jos se olet sinä, Herra, niin käske minun -
tulla tykösi vettä myöten".
Miksei se onnistuisi häneltä, jos kerran onnistuu Jeesukseltakin.
Eli teknisessä mielessä jokainen kristitty voisi kävellä -
veden päällä, mutta se ei liene ole meidän keskeisin tavoitteemme.
Sitten Jeesus sanoo Pietarille: "Tule".
Eli nyt on kuultu Jumalan sana, joka tässä tapauksessa on "Tule".
Tämän kuultuaan "Pietari astui ulos venheestä ja -
käveli vetten päällä mennäkseen Jeesuksen tykö."
Näin sanotaan 29. jakeessa, ja seuraava jae 30 jatkaa: -
"..nähdessään, kuinka tuuli, hän pelästyi ja rupesi vajoamaan..."
Tässä näkyy erittäin tärkeä uskoon liittyvä asia, joka tulee muistaa.
Monet kuulevat ja uskovat Jumalan haluavan parantaa, ja alkavat -
siksi kulkemaan omaa ihmettä kohti. Mutta matkalla he "näkevät" -
jotakin, joka tuntuu tuulelta ja myrskyltä tai muilta ongelmilta.
He "näkevät" jotakin, joka vie heidän huomionsa muuhun...
Tähän liittyy vielä yksi asia. Tiedämme Pietarin olleen kalastaja.
Vedet olivat olleet myrskyisät, mikä mainitaan tässä luvussakin.
Hetkeä aiemmin heidän veneensä oli keikkunut ankarassa tuulessa.
Pietarin kävellessä veden päällä, hän näkee laineet ja pelästyy!
Nyt on pakko esittää ehkä vähän humoristinenkin kysymys: -
Onko laineen päällä vaikeampaa kävellä kuin tyynen pinnan päällä?
Jumalan yliluonnollisen ihmeen kannaltahan ero on merkityksetön.
Ihmisten kokemassa pelossa ei usein ole mitään logiikkaa.
Se on yleensä täysin vailla syytä olevaa pelkoa jonkin edessä.
Jeesus sanoi häntä vähäuskoiseksi, koska hän epäili ja siksi vajosi.
Hänen olisi tullut miettiä näin: "Jeesushan sanoi 'Tule', joten -
minä kävelen, oli aaltoja tai ei".
Mutta hänen aiemmat kokemuksensa ja käsityksensä aiheuttivat pelon.
Meidän tulee tehdä työtä sen eteen, että saisimme istutettua -
sydämiin Jumalan sanaa, joka poistaisi pelot ja epävarmuudet.
Tilanteita tulee ja menee, laineet nousevat ja laskevat...
Mutta suunnataan silmämme Jumalan sanaan, ohi muiden olosuhteiden -
ja yhtään välittämättä siitä, mitä "laineet puhuvat".
Silloin voimme nähdä ihmeen, joka on pysyvä ja konkreettinen.
Tässä hänen harhailemaan lähtenyt katseensa aiheutti pelon, ja -
sen vuoksi hän rupesi vajoamaan.
Hän huusi: "Herra, auta minua", jolloin Jeesus ojensi kätensä ja -
sanoi: "Sinä vähäuskoinen, miksi epäilit?"
Vähäuskoinen ihminen katsoo asioita, jotka hän tuntee ja näkee.
Hänen uskonsa pysyy jonkin tietyn ajan, jolloin hän on -
valmis liikkumaan uskonsa suuntaan. Mutta ongelmien ilmaantuessa -
hän antaa heti periksi ja uskon tilalle astuvat epäilykset...
Mitä tällöin tulee tehdä? Tulee palata Jumalan sanan ääreen, -
tutkia sitä ja vahvistua siitä. Olen tänään tuonut esiin, -
kuinka me kristittyinä voimme olla vahvauskoisia.
Voimme ammentaa Jumalan sanasta uskoa ja olla oppivia kristittyjä, -
jotka sen ansiosta näkevät myös ihmeiden syntyvän.
Sokea Bartimeus tarttui Jumalan sanaan peräänantamattomasti -
ja huusi: "Jeesus, Daavidin poika, armahda minua", -
jonka seurauksena syntyi ihme! Hän ei luovuttanut eikä vaiennut.
Heikkouskoinen Pietari katsoi ympärilleen ja alkoi vajoamaan.
Jumala haluaa, että uskomme on vahva.
Käsittelen vahvaa uskoa tulevissa jaksoissa erään kertomuksen kautta.
Varaa aikaa syventyäksesi Jumalan sanaan - ja ole siunattu.
Tallinnan Hoosianna-seurakunnan Parantumiskoulu
Suomennos: Irene Tarkka